kardosdrur/scandi-wiki huggingface dataset:
Hans von der Maase

Hans Rene Rostgaard von der Maase (født 5. marts 1946) er en dansk overlæge ved Rigshospitalet og professor ved Københavns Universitet. Han er leder af Onkologisk Klinik og dermed ansvarlig for kræftbehandlingen.
Han er søn af Ove Rostgaard von der Maase (1923-1964), blev uddannet læge og fik ansættelse på onkologisk afdeling på Herlev Hospital i 1976. Forinden havde han efter afsluttet embedseksamen aftjent sin tid som militærnægter på en skole for psykotiske børn og derefter arbejdet i De Gamles By. Dernæst blev Maase i 1984 ansat på Finsensinstituttet som 1. reservelæge og begyndte at udarbejde en plan for sit disputatsprojekt, som handlede om vekselvirkninger mellem stråbehandling og kemoterapi. Så fulgte tre år som 1. reservelæge på Finseninstituttet, og i 1987 fik han en overlægestilling på onkologisk afdeling på Herlev Hospital, hvor han virkede, indtil han i 1999 fik Danmarks dengang eneste kliniske professorat i onkologi i Aarhus. I 2006 blev han professor i København.

Hans von der Maase har publiceret omkring 230 videnskabelige artikler i tidsskrifter som Journal of Clinical Oncology, Cancer, Cancer Research og The Lancet.

Han var medstifter af og første formand for Foreningen af Yngre Onkologer og efterfølgende mangeårig formand for Dansk Selskab for Onkologi. Aktuelt er han formand for Forskningsstrategisk Udvalg ved SUND, formand for Dansk Kræftforskningsfond, og næstformand for Sundhedsfagligt Råd i Onkologi i Region Hovedstaden.

Han har modtaget en lang række hæderspriser, herunder "Onkologiprisen" i 2000 som er den fornemste hæderspris inden for klinisk onkologi, Dansk Selskab for Cancerforsknings hæderspris i 2004, Acta Oncologicas Prisforlæsning i 2008, William Nielsens hæderspris for indsats inden for eksperimentel kræftbehandling i 2008 og Den Videnskabsetiske Hæderspris fra Den Centrale Videnskabsetiske Komité i 2004.

Kilder 
 Fødselsdag i Kristeligt Dagblad
 Omtale hos KU

Hans
Professorer fra Københavns Universitet
Professorer fra Aarhus Universitet
Læger fra Danmark
Faglitterære forfattere fra Danmark
Foreningsformænd fra Danmark
Dansksprogede forfattere fra Danmark
Onkologer
Asbjørn Berg-Hansen

Asbjørn Berg-Hansen (14. september 1912 – 28. januar 1998) var en norsk bokser som deltog under Sommer-OL 1936.

Personligt 
Asbjørn blev født og arbejdede i Oslo som elektriker.

Amatørkarriere 
Norge's mest succesfulde fluevægts-bokser, vandt otte nationale mesterskaber mellem 1936 og 1950 (ingen mesterskaber blev afholdt under krigen) – syv i vægtklassen fluevægt, og en i bantamvægt.

Olympiske resultater 
I 1936 deltog han i vægtklassen fluevægt hvor han tabte i runde 16.
 Besejrede Alfred Russell (UK) points
 Tabte til Louis Laurie (USA) points

Meritter 
Norges bokseforbund's guldur, NBF's fortjenestes-medalje, NBF's æresmedalje, Kongepokalen for fluevægtsboksning og bantamboksning.

Trivia 
Han deltog i den første officielle boksekamp mellem England og Norge den 8. december, 1935 i Colosseum; hans modstander var Alfred Russell, som han mødte igen under Sommer-OL.

Se også 
 Idrettsforeningen Ørnulf

Eksterne henvisninger 
 Profile 
 BoxRec profile
 

Boksere fra Norge
Olympiske boksere fra Norge
Blame Canada

Blame Canada er en sang fra filmen South Park: Bigger, Longer & Uncut (af Trey Parker & Marc Shaiman). I sangen beslutter de fiktionelle forældre i byen South Park, anført af Sheila Broflovski, at beskylde Canada for de problemer deres børn har været rodet ud i, siden de så den canadiske fiktionelle film Terrance and Phillip: Asses of Fire og bagefter begyndte at imiterer hvad de havde set og hørt i filmen. Forældrene afviser at accepterer at det er deres egen skyld at børnene ikke opfører sig ordentligt, fordi de ikke forhindrede dem i at se filmen i første omgang (af den oplagte grund, at de ikke vil ligne dårlige forældre). Derfor satirisere South Park-filmen syndebuksprincippet og den reaktion skaberne af South Park forventede at få for den samme film som sangen optrådte i.

Blame Canada er også den tredje bog om South Park skrevet af Dr. Toni Johnson-Woods, der er en australsk akademiker og ekspert i moderne populærkultur. I bogen bliver South Park præsenteret som et moderne populært kultur-ikon og beskrevet som karnivalesk indenfor det teoretiske arbejde af Mikhail Bakthin.

Sangen var i 1999 nomineret til en Oscar i 1999 for bedste sang. 

Sange fra 1999
South Park-sange
Chocolate Salty Balls

Chocolate Salty Balls (P.S. I Love You) er en sang fra 1998 fra den animerede tv-serie South Park, fremført af figuren Chef og er med på soundtrack-albummet Chef Aid: The South Park Album.

Sangens vokal er fremført af Isaac Hayes, der lagde stemme til Chef. Sangen optrådte første gang i afsnittet "Chef's Salty Chocolate Balls" fra 1998, hvor Chef kreerer en form for konfekt, nemlig "Chocolate Salty Balls". Han begynder derefter at synge den tekst, der danner basis for singlen.

Sangen opnåede en førsteplads i Storbritannien og i Irland, mens den toppede som nummer 14 i Australien. Sangen er skrevet af en af skaberne af South Park, Trey Parker og produceret af Rick Rubin.

Hitlister

Referencer 

Singler fra 1998
South Park-sange
Lilienhoff

Lilienhoff er et landsdækkede ejendomsmæglerfirma der er specialiseret i salg af liebhaveri og liebhaverboliger. Virksomheden blev stiftet i 1974 af Søren Lilienhoff.
Lilienhoff har kontorer i Odense, København, Aarhus, Haderslev, Holstebro, Herning, Holbæk og Næstved.

Lilienhoff sælger villaer, sommerhuse, ejerlejligheder, godser, herregårde, slotte og alle andre typer boliger, der kan karakteriseres som liebhaveri.

I dag ejes virksomheden af Hans Lilienhoff og Peter Demant Milton.

Referencer

2. ↑ "Liebhaver-mægler sluger kendt konkurrent". Jyllandsposten den 30. januar 2012. Hentet 26. april 2012 

Etableret i 1974
Ejendomsmæglervirksomheder i Danmark
Jannick Lenthe

Jannick Lenthe (født 18. marts 1992 i Holte) er en dansk håndboldspiller, der spiller for Nordsjælland Håndbold i Håndboldligaen.
Han fik debut i 1. division med AG Håndbold som 17-årig i 2009 og fik debut i Håndboldligaen med Nordsjælland Håndbold i 2011 som 19-årig.
I 2009/2010 sæsonen spillede Lenthe for Holte Håndbold.
Efter en sæson for Holte Håndbold skiftede Jannick til Nordjsælland Håndbold hvor han nåede at være med i 13 kampe. Inden han efter et halvt år blev lejet ud til TMS Ringsted for det sidste af sæsonen 2011/2012. I TMS Ringsted spillede Jannick 17 kampe og var med igennem kvalifikationsspil til 888ligaen med til at sikre TMS Ringsted oprykning til den bedste danske håndboldrække.

Jannick Lenthe har spillet 32 landskampe for det danske Y-landshold og var med inde omkring U-20 landsholdet.

Titler 
U-19 VM-guld, U-18 EM-bronze, U-17 EYOF-sølv(ungdoms ol), U-16 DM-bronze, U-16 Skandinavisk mesterskab-sølv, Oprykning til Jack & Jones Ligaen med TMS Ringsted sæson 2011/2012

Eksterne henvisninger 
 Spillertruppen hos Nordsjælland Håndbold 

Håndboldspillere fra Danmark
Håndboldspillere fra Holte Håndbold
Håndboldspillere fra Haugaland Håndballklubb
Personer fra Holte
Zwickau-gruppen

Zwickau-gruppen eller Nationalsocialistiske Undergrund er en tysk nynazistisk terror-gruppe der blev dannet i Jena i Tyskland i 1997 der menes at stå bag de såkaldte Döner-morderne eller Döner-drabene.
Gruppen bestod af mindst tre medlemmer der gik under jorden i 1998.
Gruppen begik fra slutningen af 1990'erne og frem til november 2011 en række forbrydelser, blandt andet mord på mindst ni indvandrere og en kvindelig betjent,
samt røverier.
Det var et mislykket røveriforsøg, der førte politiet på sporet af gruppens dæklejlighed i Zwickau i Sachsen, hvor politiet forsøgte at anholde to af gruppens medlemmer, der forinden nåede at begå selvmord i en autocamper. Udover de to mænd er en kvinde og en mand blevet anholdt.

Politiets og Verfassungschutz', den tyske efterretningstjenestes, rolle i sagen er blevet kritiseret af både medier, politikere og universitetsfolk med ord som "skandale", en "skændsel for Tyskland" og "Watergate for tysk sikkerhedspolitik". En konsekvens heraf er at tyske højreekstremister med voldelige tendenser vil blive registeret i en database hos politiet.

Tidslinje

Referencer 

Etableret i 1997
Ophørt i 2011
Terrorgrupper
Højreekstremisme
Nynazister
Organisationer fra Tyskland
Kagera (region)

Kagera  er en af Tanzanias 26 administrative regioner.  Den ligger i det nordvestlige hjørne af Tanzania, og grænser til Uganda i nord, Rwanda og Burundi i vest, regionerne Kigoma og Shinyanga mod syd, regionen Mwanza og Victoriasøen mod øst. Regionen har  2.469.903 indbyggere i 2009 på et areal på 28.388 km².. Regionhovedstaden er Bukoba.

Kagera ligger mellem 1°00' og 2°45' syd og 30°25' og 32°40' øst. Dette inkluderer en stor del av Victoriasjøen. Regionen er Tanzanias 15. største, og arealet  udgør ca. 3,2 % af Tanzanias areal på 883.749 km².

Regionen blev tidligere kaldt West Lake. Den blev omdøbt til Kagera efter krigen mellem Uganda og Tanzania, da Idi Amin forsøgte at annektere regionen. Den er opkaldt efter floden Kagera, som løber fra Rwanda og gennem Tanzania før den løber ud i Victoriasøen.

Kagera består af otte distrikter: Bukoba Urban, Bukoba Rural, Misenyi, Muleba, Karagwe, Ngara, Chato og Biharamulo. Frem til 2000 bestod den af seks distrikter; da blev Bukoba Rural inddelt i nye Bukoba Rural og Misenyi, og Buharamulo blev inddelt  i nye Biharamulo og Chato.

Eksterne kilder og henvisninger

 Officiel webside
 Tanzanias regerings side om Kagera

Tanzanias regioner
Kagera

Kagera (også kaldt Akagera) er en flod i det centrale Afrika. Den er et tilløb til Victoriasøen, og regnes ofte som Nilens fjerneste tilløb. Floden er omkring 400 kilometer lang.

Geografi 
Floden begynder i Burundi, og løber i østlig retning. Den er grænseflod over store dele af sit løb, først mellem Rwanda og Burundi, derefter mellem Rwanda og Tanzania. Efter Rusumofaldene drejer floden (og grænsen) mod nord og derefter nordvest til den møder grænsen til Uganda. Her drejer floden brat mod øst og er fremdeles grænseflod, nu mellem Tanzania og Uganda. Efterhånden drejer floden gradvis mod sydøst og forlader grænsen og løber ind i Tanzania, før den på den sidste del drejer mod nordøst, krydser grænsen igen og løber ind i Uganda, hvor den munder ud i Victoriasøen ved Mubanzi, fem kilometer nord for grænsen.

Den største biflod er Ruvubu, som den løber sammen med ovenfor Rusumofossen. Floden har givet navn til Akagera nationalpark i det nordlige Rwanda.

Historie 
Under folkemordet i Rwanda blev Kagerafloden berygtet efter tv-billederne af massakrerede mennesker drivende ned af floden, som ved broen over Rusumofaldene, hvor billederne viste flygtninge på vej ud af landet, mens ligene flød forbi under broen. Eftersom Kagera afvander hele Rwanda, på nær områderne længst mod vest, blev alle ligene som var dumpet i floder over hele landet efterhånden ført ned til Kagera, og derefter helt ned til Victoriasøen, over 200 kilometer nedstrøms fra Rwanda. Dette førte til at der blev erklæret undtagelsestilstand omkring udløbet i Victoriasøen i Uganda, hvor ligene endte.

Eksterne kilder og henvisninger 

 
 
 

Vandløb i Afrika
Burundi
Rwanda
Floder i Tanzania
Ugandas geografi
Åsyn

Åsyn (oldnordisk: ásýn, ásjón), egentlig påsyn eller betragtning, undertiden i betydningen ansigt anvendes i nyere dansk næsten kun i bibelsk sammenhæng, hvor ordet forekommer adskillige steder: 2 Mosebog, 29; 3 Mosebog, 4; 3 Mosebog, 9; 3 Mosebog, 10; 3 Mosebog, 14; 3 Mosebog, 16; 4. Mosebog, 6; 4 Mosebog, 32 med flere, men fortrinsvis i Gamle Testamente (dog tillige i Johannesåbenbaringen).

I nyere tid er ordet anvendt af forfatteren Bjørnstjerne Bjørnson i fx "Absalons Hår" fra 1894, "Kaptejn Mansana" fra 1875, "Magnhild" fra 1877 og "På Guds Veje" fra 1889 samt af forfatteren Henrik Ibsen i skuespillet "Lille Eyolf".

Eksterne henvisninger 
 
Ordbog over Det danske Sprog; opslag: Aasyn 

Ord og vendinger
Frederik Christian Rostgaard von der Maase

Frederik Christian Rostgaard von der Maase (30. november 1825 – 7. september 1905 i København) var en dansk diplomat, bror til Christian Rostgaard von der Maase.

Han var søn af hofchef Frederik Herman Rostgaard von der Maase og Maren Olivia født Colbiørnsen, var ejer af substitutionen for stamhuset Kraagerup og bosat på Anholt, som han ejede store dele af, blev 1853 dansk gesandtskabsattaché i Bryssel og 1856 legationssekretær i Stockholm. Han tog afsked fra statstjenesten 1867 og blev samme år kammerherre

Han var Ridder af Dannebrog og bar 3. klasse af Sankt Annas Orden, var Kommandør af Nordstjerneordenen og Kommandør af Sankt Olavs Orden.

Han ægtede 24. august 1881 Anna Vilhelmine Neumann (15. maj 1850 -).

Kilder 
Danmarks Adels Aarbog 1913.

Eksterne henvisninger 

Diplomater fra Danmark
Frederik Christian Rostgård
Riddere af Dannebrog
Danskere i 1800-tallet
Kommandører af Sankt Olavs Orden
Kammerherrer fra Danmark
Dainis Ozols

Dainis Ozols (9. september 1966 i Smiltene i Lettiske SSR) er en tidligere lettisk cykelrytter.

Ozols har deltaget ved tre olympiske lege. Ved OL i 1992 i Barcelona opnåede han en bronzemedalje i 194 kilometers landevejsløb, ved OL i 1996 i Los Angeles blev det til en 92. plads i samme disciplin og ved OL i 2000 i Sydney opnåede han en 21. plads ved 46,80 kilometers enkeltstart.

I 1988 blev Ozols sovjetisk mester i enkelstart, ligesom han flere gange har været lettisk mester.

Se også 
 Letlands deltagelse i Olympiske lege

Kildehenvisninger

Eksterne henvisninger 
 

Personer fra Smiltene
Mandlige cykelryttere fra Letland
Olympiske bronzemedaljevindere fra Letland
Friuli

Friuli er et område i Italien som er en del af regionen Friuli-Venezia Giulia og en mindre del af Veneto.
Friuli består af provinserne Udine, Gorizia, Pordenone.

Friuli har sit eget sprog kaldet Friulisk.

Historie 
I 181 f.Kr. grundlagde romerne Aquileia og Friuli blev en del af romerriget. Indtil da havde området været beboet af forskellige stammer, som kun har efterladt sig arkæologiske spor. Med tiden blev Aquileia en af de største byer i romerriget. Romerne grundlagde også havnen i Grado.
Fra 401 e.Kr. blev Friuli invaderet af Visigoter, ostrogoter og hunner, i 452, frem til romerrigets sammenbrud i 476.  

I 568 e.Kr. blev Friuli invaderet af Longobarderne, der gjorde Cividale til deres hovedby.

Fra 1420 til frem var Friuli en del af Venedigs terraferma. Udine var i denne periode hovedsæde for Venedigs styre. I forbindelse med Venedigs fald under Napoleonskrigene overgik Friuli til Østrigsk herredømme sammen med Lombardiet.
Italien blev samlet i 1861, men først med den Tredje Italienske Uafhængighedskrig i 1866 blev det vestlige Friuli en del af Italien. Den østligste del bliver først en del af Italien efter 1. verdenskrig, hvor en stor del af kampene mellem Italien og Østrig-Ungarn blev udkæmpet i Friuli. 
Efter 2. verdenskrig blev Friuli en del af Friuli-Venezia Giulia.
Dzidra Uztupe-Karamiševa

Dzidra Uztupe-Karamiševa (2. maj 1930 i Smiltene i Letland, død 27. december 2014) var en lettisk basketballspiller og -træner. Hun var medlem af Lettiske SSR's kvindehold, og spillede 86 kampe for holdet. Hun spillede også på Sovjetunionens basketballlandshold for kvinder. Hendes karriere foregik som spiller for klubben Riga Daugava i årene 1947 til 1958 og klubben TTT Riga i årene 1958 til 1963, sidstnævnte periode som holdkaptajn. Fra 1965 til 1979 var hun TTT's førstetræner Raimonds Karnītis' assistent. Hun beskæftigede sig udover basketball også med højdespring og volleyball.

Dzidra Uztupe-Karamiševa fik den 26. oktober 1998 tildelt Trestjerneordenen med æresgrad i guld for sin livslange indsats for sport.

Kildehenvisninger

Eksterne henvisninger 
 Biografi hos Latvijas ļaudis (Letlands folk)  

Personer fra Smiltene
Basketballspillere fra Letland
Modtagere af Trestjerneordenen med æresgrad
De fire friheder

De fire friheder er globale målsætninger formuleret af Franklin D. Roosevelt i sin tale om nationens tilstand den 6. januar 1941. De fire friheder blev defineret som tale- og ytringsfrihed, trosfrihed, frihed for afsavn og frihed for frygt. Den sidstnævnte skulle skabes via en global nedrustning som skulle gøre det umuligt for en enkelt stat at optræde aggressivt. De fire friheder indgik i vid udstrækning i Atlanterhavsdeklarationen og kom derfor også til udtryk i FN's charter.

Roosevelts tale
Afspil: Four Freedoms speech
USA's historie
Frihed
Awami League

Awami League (oprindeligt East Pakistan Awami Muslim League, senere Awami League) er et politisk parti i Bangladesh. Partiets partiprogram er sekulært og placerer partiet som et centrum-venstre parti. Partiet er det nuværende regeringsparti i Bangladesh efter at have vundet valget i 2008. Partiets nuværende leder er Sheikh Hasina Wazed, der tillige er premierminiter i Bangladesh.

Partiet blev grundlagt af aktive i Bengal Provincial Muslim League ledet af Husein Shahid Suhrawardi og Abul Hashim i Dhaka i den pakistanske provins Østpakistan den 23. juni 1949. Til den første partileder valgtes Maulana Abdul Hamid Khan Bhasani. I det oprindelige 42-punktsprogram krævedes regional autonomi for Østpakistan og at bengali blev anerkendt som officielt sprog i Pakistan.

Under militærdiktaturet under Ayub Khan 1958-1969 voksede Awami Leagues indflydelse i Østpakistan, og partiet blev den ledende kraft i den daværende selvstændighedsbevægelse med Sheikh Mujibur Rahman som partileder. Rahman præsenterede på et møde mellem de pakistanske oppositionspartier i Lahore i februar 1966 et 6-punktsprogram af stor betydning:

 Føderal parlamentarisme med almindelig valgret
 Al magt til delstaterne, bortset fra udenrigspolitik og forsvar
 Separate valutaer for Vest- og Østpakistan
 Beskatningsret for delstaterne
 Ret for delstaterne til at føre udenrigshandelspolitik og at indgå handelsaftaler
 Ret for delstaterne til at opretholde paramilitære styrker.

Sheik Mujibur Rahmans 6-punktsprogram førte til, at han blev tiltalt for konspiration i 1968. Sagen mod Rahman førte i 1969 til uroligheder i Østpakistan, hvilket tvang Ayub Khan til at gå af. Ved det efterfølgende valg i Pakistan vandt Awami League 167 ud af 169 af de pladser som Østpakistan var tildelt i Pakistans parlament, hvilket gav partiet majoritet (167 ud af 313 paldser i alt) i det pakistanske parlament.

Den nye militærjunta under Yahya Khan tillod imidlertd ikke Awami League at danne rgering, og indledte i stedet militære operationer i Østpakistan med det resultat at en borgerkrig brød ud i marts 1971. Efter Indiens intervention på separatisternes side måtte den vestpakistanske militærjunta den 16. december 1971 erkende sit nederlag og se Bangladesh udråbt som selvstændig stat. Efter selvstændigheden har Awami League været i regering i tre perioder, først med Sheik Mujibur Rahman som premierminister (1972-1975), sidan under ledelse af Mujibur Rahmans datter, Sheikh Hasina Wazed (1996-2001 og igen 2009-).

Eksterne links 
 Awami Leagues hjemmeside  

Politiske partier i Bangladesh
Helsinki-86

Helsinki-86 (, Menneskerettighedsforsvarsgruppen Helsinki-86) etableredes i juli 1986 i den lettiske havneby Liepāja af tre arbejdere: Linards Grantiņš, Raimonds Bitenieks og Mārtiņš Bariss. Navnet henviser til Helsingfors-erklæringen og året for gruppens etablering. Helsinki-86 var den første åbenlyst anti-kommunistiske organisation, men også den første åbenlyst organiserede modstand mod det sovjetiske regime, i det tidligere Sovjetunionen, og satte et eksempel for andre etniske minoriteters pro-uafhængighedsbevægelser.

Den syngende Revolution 
Helsinki-86 var en vigtig tidlig medvirkende til "Den syngende Revolution" i Letland, hvor landet efterfølgende genvandt sin uafhængighed fra Sovjetunionen. I begyndelsen af 1988 var der næsten tyve medlemmer af Helsinki-86. De mest fremtrædende blandt dem, bortset fra de stiftende medlemmer var Rolands Silaraups, Konstantins Pupurs, Juris Vidiņš, Juris Ziemelis, Alfreds Zariņš, Heino Lāma og Edmunds Cirvelis. I midten af 1988 var nogle af de mest aktive medlemmer blevet udvist af de sovjetiske myndigheder.

Den 14. juni 1987 afholdt gruppen den første fredelige anti-kommunistiske demonstration med en sædvanlig placering af blomster ved foden af Frihedsmonumentet i den lettiske hovedstad Riga. Denne begivenhed markerede et vendepunkt for genfødslen af nationalt mod og selvtillid i Letland.

Den 23. august 1987 afholdt gruppen en protest-demonstration mod Molotov-Ribbentrop-pagten, der blandt mange andre historiske begivenheder resulterede i den sovjetiske besættelse af Letland i 1940. Historisk set blev den lettiske uafhængighedsdag fejret for første gang under den sovjetiske besættelse den 18. november 1987.

Den 25. marts 1988 kaldte gruppen det lettiske folk til at samles ved Frihedsmonumentet i Riga for at mindes ofrene for den sovjetiske terror. På denne dag stod det klart, at ledelsen for pro-uafhængighed begyndte en gradvis overgang af indflydelse fra Helsinki-86 til moderate lettiske kommunister og nationalt fremtrædende figurer, som åbent inviterede lettiske borgere for første gang at komme i større skarer til et andet sted i Riga: kirkegården for faldne soldater.

Den 14. juni 1988 fremviste Helsinki-86 for første gang siden den sovjetiske besættelse åbent det lettiske nationale rødbrun-hvide-rødbrune flag i Rigas gader.

Eksterne henvisninger 
 Dokumenter vedrørende Helsinki-86 hos historia.lv  

Letlands historie
Ravnholm

Ravnholm er et område på grænsen mellem Lyngby-Taarbæk Kommune og Rudersdal Kommune.
Den del af Ravnholm der ligger i Lyngby-Taarbæk Kommune ligger i den nordlige del af bydelen Lundtofte.
Nærumbanen skærer igennem Ravnholm og der er den lille Ravnholm Station.
Nord for stationen ligger Ravnholm Skov og Mølleåen går igennem denne skov. 

Den danske afdeling af IBM har deres hovedkontor her på Nymøllevej 91 på østside af Nærumbanen i Lyngby-Taarbæk Kommune.
Deres hovedkontor bestod af en halvcirkelformet og en række kvadratiske bygninger.
Den halvcirkelformede bygning er opført i 1991. Bygningen er tegnet af arkitekter MAA Jørgen Bo & Anders Hegelund og PLH Arkitekter A/S.
IBM fraflyttede den halvcirkelformede bygning og den kvadratiske nabobygning og de overgik til Danica Ejendomme og Nordea Ejendomme der forsøgte at leje bygningerne ud til kontorformål.
I 2012 blev ejendommene lejet ud til virksomheden Haldor Topsøe A/S der flyttede sit hovedkontor til bygningerne. I forvejen havde virksomheden bygninger på nordvestsiden af Nærumbanen.
Med 43.000 kvadratmeter var der tale om et af Danmarks største erhvervslejemål.
Danicas ejendomschef betegnede bygningerne som "et af erhvervslivets mest markante bygningsværker".

Henvisninger 

Lokaliteter i Lyngby-Taarbæk Kommune
Naturområder i Danmark